# Antoni Vallverdú Llauradó

Antoni Vallverdú Llauradó (L'Aleixar, Baix Camp, 1935 - Tarragona, 13 de març de 2019) fou un empresari turístic, director bancari i dirigent esportiu català. El 1986 va ser president del Club Gimnàstic de Tarragona, i entre 1990 i 1998 de la secció de futbol.
Va ser director d'unes quantes entitats financeres com ara el Banc Mercantil de Tarragona, Banco Hispano Americano, Banco de Promoción de Negocios, Banca Mas Sardà, Banca Catalana i BBVA, on finalment es va jubilar. Va ser durant els anys 70, Regidor a l'Ajuntament de Tarragona, President de la Comissió de Governació i Tinent d'Alcalde, entre altres càrrecs.
Va ser membre d'entitats culturals de la ciutat com la Germandat de Nostre Pare Jesús de la Passió, el Club Maginet, l'Esbart Santa Tecla, l'Esbart Dansaire de Tarragona, o el Rotary Club Tarragona. Va ser president del Club Gimnàstic de Tarragona des de 1986 a l'any 1998. Sota el seu mandat, el 1993 es va construir el pavelló del Club Gimnàstic de Tarragona i va ser el precursor del Museu del Club. Va ser conseller de la Societat Anònima Esportiva del Club Gimnàstic de Tarragona entre el 2007 i el 2017, presidint-la entre març i juny de l'any 2012.
Va morir el 2019 als 83 anys. El 24 de març de 2019 se la va fer un minut de silenci al Nou Estadi. Després de rebre en vida alguns reconeixements, com el diploma dels Serveis distingits de la Ciutat de Tarragona, el 16 d'octubre de 1998, la Federació Catalana de Futbol li va atorgar un premi a títol pòstum el 21 de juny 2019 i també va rebre una distinció a la seva memòria per part de la Secció d'Atletisme del Club Gimnàstic el 13 de febrer del 2020.

## Referències

* ↑ «Antoni Vallverdú Llauradó». Enciclopèdia de l'esport català. Barcelona: Grup Enciclopèdia Catalana.
* 1 2 «D. Rafael Piera Tormo y D. Antonio Vallverdú Llauradó, nuevos Concejales del Ayuntamiento de Tarragona». Diario Español, 25-11-1970. [Consulta: 4 maig 2020]. «Don Antonio Vallverdú Llauradó, es Vicepresidente de la Sección Social Provincial del Sindicato de Banca, Presidente de la Sección Social Comarcal, vocal provincial y enlace sindical de la entidad bancaria en que presta sus servicios como funcionario.»
* ↑ «Boletín Oficial del Estado, Número 68, 19 de març de 1976» p. 1. BOE, 19-03-1976. [Consulta: 4 maig 2020]. «Presidente: Ilustre señor don Antonio Vallverdú Llauradó, Presidente de la Comisión de Gobernación, Teniente de Alcalde de este excelentísimo Ayuntamiento, como titular.»
* ↑ «LA SARDANA BALLADA A REUS - HAN PASSAT MÉS DE CENT ANYS» p. 154 - 269 - 273. Centre de Lectura de Reus i Arola Editors, 01-03-2016. [Consulta: 4 maig 2020].
* ↑ «BANDA DE CORNETES I TIMBALS DE LA GERMANDAT. Xè ANIVERSARI» p. 7. GERMANDAT DE JESÚS NATZARÈ. [Consulta: 4 maig 2020].
* 1 2 «Antoni Vallverdú, peça clau en la darrera transició al Nàstic». DIARI "MÉS DIGITAL". [Consulta: 4 maig 2020].
* ↑ «Mor l'expresident del Nàstic, Antoni Vallverdú». GIMNÀSTIC DE TARRAGONA SAD, 13-03-2019. [Consulta: 4 maig 2020].
* ↑ «Toca abonar-se a un miracle (0-1)». DIARI "MÉS DIGITAL", 24-03-2019. [Consulta: 7 maig 2020]. «Abans del partit es va guardar un minut de silenci en memòria d'Antoni Vallverdú Llauradó, entre d'altres, president del Nàstic i president i conseller del Consell d'Administració de la Societat Anònima Esportiva»
* ↑ «Lliurament del Diploma de Serveis Distingits de la Ciutat de Tarragona a Antoni Vallverdú i Llauradó. A càrrec de l'alcalde Joan Miquel Nadal, al saló de plens de l'Ajuntament». AJUNTAMENT DE TARRAGONA, 03-10-2008. [Consulta: 2 maig 2020].
* ↑ «El Nàstic rep sis guardons en la Nit dels Campions de la FCF». GIMNÀSTIC DE TARRAGONA SAD, 22-06-2019. [Consulta: 2 maig 2020].
* ↑ «VI Memorial Pere Valls Recasens i recordatori a Antoni Vallverdú». AJUNTAMENT DE TARRAGONA, 13-02-2020. [Consulta: 7 maig 2020].

## Enllaços externs

* Antoni Vallverdú, el meu president